La serie
animade “Friends and Heroes” produsude de BBC a partî dal 2007 e
je stade cumò voltade par manx, la lenghe celtiche fevelade su la
isule di Man (Ellan Vannin). Si trate de prime serie televisive par
fruts disponibile ta cheste lenghe e lis sôs pontadis a son stadis
dadis fûr ancje in dutis lis scuelis de isule. Ogni pontade e dure
vincjecinc minûts e e je sottitulade par inglês e, ancje par vie
dal atrat che e à pai fruts, e ven calcolade un strument didatic une
vore bon. Intal 2009 il manx al jere stât declarât estint de
Unesco, ma in realtât cumò al è daûr a vivi une gnove sfloridure
e al cres il numar di chei che a vuelin imparâlu sei su la isule che
ator pal mont.
Font:
BBC, 19/04/13
ast_Latn vec_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn zho_Hans